## Ruth Merino trasllada a ASCER el compromís del Consell amb la indústria ceràmica

*** La consellera d'Hisenda ha mantingut aquest divendres una primera trobada de treball amb Vicente Nomdedeu**

La consellera d'Hisenda, Economia i Administració Pública, Ruth Merino, ha mantingut aquest divendres una primera reunió de treball amb el president de l'Associació Espanyola de Fabricants de Taulells i Paviments Ceràmics (ASCER), Vicente Nomdedeu, en què també han estat presents el director general de l'Institut Valencià de Finances (IVF), Enrique Montes, així com el secretari general d'ASCER, Alberto Echavarría, i el responsable jurídic de la patronal taulellera, Óscar Gaspar.

En aquesta primera presa de contacte, la responsable de les finances valencianes ha volgut conéixer de primera mà la situació actual, les amenaces i els reptes als quals s'enfronta el sector ceràmic, concentrat a la província de Castelló.

Ruth Merino ha mostrat el compromís del Consell amb aquesta indústria referent i la voluntat de “diàleg i cooperació permanent per a impulsar un sector estratègic, amb un gran pes en el nostre PIB, i afavorir-ne la competitivitat”.

Fecha: 01/09/2023